ⵃⴰⵙⴰⵏ ⵍⴼⴷⴷ

ⵃⴰⵙⴰⵏ ⵍⴼⴷⴷ (ⵉⵍⵓⵍ ⴳ 24 ⵏⵓⵡⴰⵏⴱⵉⵔ 1962) ⵉⴳⴰ ⵢⴰⵏ ⵓⵙⵎⴷⴰⵢ ⴷ ⵓⵏⴰⵥⵓⵕ ⴰⵎⵙⴹⵚⵉ ⴰⵎⵖⵔⵉⴱⵉ ⴰⵎⴰⵣⵉⵖ . ⵉⵜⵜⵡⴰⵙⵙⵏ ⵙ ⵜⵡⵡⵓⵔⴽⴰ ⵏⵏⵙ ⵉⵔⵛⵇⵏ. ⵜⵉⵣⵡⵉⵔⵉ ⵏⵏⵙ ⵜⵙⵙⵏⵜⵉ ⴳ ⵓⵎⵣⴳⵓⵏ, ⵎⴰⵛⴰ ⵉⵜⵜⵢⵓⵙⵙⴰⵏ ⴷ ⴹⴰⵕⵜ ⵏ ⵓⵢⴰ ⴳ ⴽⵉⴳⴰⵏ ⵏ ⵉⵎⵙⴷⴷⵉⵜⵏ ⵉⵜⵍⴼⴰⵣⵉⵢⵏ ⵉⵎⵙⴹⵚⵉⵜⵏ ⵉⵎⵖⵔⵉⴱⵉⵢⵏ, ⴷ ⵉⴳ ⵢⴰⵏ ⴳ ⵙⴳ ⵉⵙⵎⴷⴰⵢⵏ ⵍⵍⵉ ⴱⴷⴷⴰ ⵉⵜⵜⵉⵍⵉⵏ ⴳ ⵉⵖⴰⵡⴰⵙⵏ ⵏ ⵡⴰⵢⵢⵓⵔ ⵏ ⵕⵎⴹⴰⵏ ⴳ ⵜⵉⵍⵉⴼⵉⵣⵢⵓⵏ ⵜⴰⵎⵖⵔⵉⴱⵉⵜ.

ⵉⴳⴰ ⵃⴰⵙⴰⵏ ⵍⴼⴷⴷ  ⵢⴰⵜ ⵜⵉⴳⵏⵉⵜ  ⴷ ⵜⵎⴰⵜⴰⵔⵜ ⴳ ⵜⴽⵓⵎⵉⴷⵉⵜ/ ⵜⵎⵙⴹⵚⵉⵜ ⵜⴰⵎⵖⵔⵉⴱⵉⵜ, ⵉⵙⴽⵔ ⵉ ⵢⵉⵖⴼ ⵏⵏⵙ ⵢⴰⵏ ⵡⴰⵏⴰⵡ ⵓⵙⵍⵉⴳ ⵏ ⵜⴽⵓⵎⵉⴷⵉⵜ, ⵉⵄⵔⵎ ⴳⵉⵙ ⵣⵡⴰⵔ ⵖⴼ ⵜⵉⵔⵔⴰ ⵜⴰⵎⵉⵖⵉⵙⵜ ⵏⵏⴰ ⵉⵙⴰⵡⴰⵍⵏ ⵖⴼ ⵉⵎⵓⴽⵔⵉⵙⵏ ⵉⵏⴰⵎⵓⵏⵏ ⵙ ⵢⴰⵜ ⵜⵖⴰⵔⴰⵙⵜ ⵜⴰⵎⵙⴹⵚⴰⵢⵜ, ⴰⵢⵍⵍⵉ ⵢⵉⵡⵙⵏ ⴱⴰⵀⵔⴰ ⴰⴷ ⵉⴳ ⵃⴰⵙⴰⵏ ⵍⴼⴷⴷ ⵢⴰⵏ ⵙⴳ ⵉⵙⵎⴷⴰⵢⵏ ⵏⵏⴰ ⴰⴽⴽⵯ ⵉⵜⵜⵢⴰⵡⵙⵙⴰⵏⵏ ⴳ ⵍⵎⵖⵔⵉⴱ.

ⵓⵔ ⵉⵣⴷⵉ ⵓⵎⵓⵙⵙⵓ ⵏ ⵃⴰⵙⴰⵏ ⵍⴼⴰⴷ ⴰⵏⴰⵥⵓⵕ ⵖⴰⵙ ⴷ ⵙⵙⵉⵏⵉⵎⴰ ⴷ ⵜⵉⵍⵉⴼⵉⵣⵢⵓⵏ, ⵎⴰⵛⴰ ⵉⵣⴷⵉ ⴰⵡⴷ ⴷ ⵓⴼⵕⵕⵊ ⴰⵎⵙⴹⵚⵉ/ⵏ ⵜⴽⵓⵎⵉⴷⵉⵜ, ⵍⵍⵉⵖ ⵉⴼⴽⴰ ⵉⴼⵕⵕⴰⵊⵏ ⵉⵎⴷⴰⵏⵏ ⵣⵓⵏ ⴷ "ⵏⵉⵏⵊⴰ", "ⴰⴷⵓⴽⵜⵓⵕ ⵍⵃⴰⵍⴰⵣⵓⵏ/ⴰⴱⵓⵊⵖⵍⴰⵍ", ⴷ "ⵄⵉⵏ ⵙⵙⴱⵄ".ⵜⵓⴷⵔⵜ ⵏⵏⵙ 

 ⵜⴰⴷⴰⵡⵍⴰ ⵏⵏⵙ 
ⵉⵍⵓⵍ ⵃⴰⵙⴰⵏ ⵍⴼⴷⴷ ⴳ 24 ⵏⵓⵡⴰⵏⴱⵉⵔ 1962 ⴳ ⵄⵉⵏ ⵙⵙⴱⵄ ⴳ ⵜⵖⵔⵎⵜ ⵏ ⵜⴳⵎⵎⵉ ⵜⵓⵎⵍⵉⵍⵜ, ⴳ ⵜⵓⵥⵥⵓⵎⵜ ⵏ ⵢⴰⵜ ⵜⵡⵊⴰ ⵉⴳⴰⵏ ⵜⴰⵎⵊⴰⵀⴷⵉⵢⵜ ⵏ ⵡⴰⴷⴷⴰⴷ, ⴷ ⵢⵉⵍⵉ ⴳ ⵜⵡⵊⴰ ⴰⴷ ⵢⴰⵏ ⴷ ⵎⵔⴰⵡ ⵏ ⴰⵢⵜⵎⴰⵜⵏ ⴷ ⵜⴰⵢⵜⵎⴰⵜⵉⵏ . ⵉⴽⴽⴰ ⵜ ⵉⵏⵏ ⴱⴰⴱⴰⵙ ⵜⵄⵣⵣⴰ ⵖⵓⵔⵙ ⵜⴷⵍⵙⴰ ⵜⴰⵜⴰⵔⴰⵎⵜ ⵙ ⵓⵙⵔⴰⴳ ⵏ ⵜⵡⵓⵔⵉ ⵏⵏⵙ ⴷ ⵉⴱⵕⵕⴰⵏⵉⵢⵏ, ⴷ ⴰⵔ ⵉⵙⵙⴱⵖⴰⵙ ⵜⴰⵔⵡⴰ ⵏⵏⵙ ⵖⴼ ⵓⵏⵏⵓⵕⵥⵎ ⵖⴼ ⴽⵓ ⵜⵉⴷⵍⵙⵉⵡⵉⵏ ⴷ ⵜⵥⵓⵕⵉⵡⵉⵏ, ⴰⵎⵎ ⵎⴽⵍⵍⵉ ⵙ ⵉⵏⵏⴰ ⵍⴼⴷⴷ ⵎⴰⵙ ⴰⵙ ⵉⵡⵙⵏ ⴰⵢⵜⵎⴰⵙ ⵎⵇⵇⵓⵔⵏⵉⵏ ⴰⵢⵍⵍⵉⴳ ⵉⵙⵎⵓⵜⵜⴳ ⵜⵉⵡⵡⵓⵔⴽⴰ ⵏⵏⵙ ⵍⵍⵉ ⵉⵃⵎⵍⵏ ⵜⴰⵥⵓⵕⵉ.

ⵉⵖⵔⴰ ⵃⴰⵙⴰⵏ ⵍⴼⴷⴷ ⴰⵙⵍⵎⴷ ⵏⵏⵙ ⴰⵎⵏⵣⵓ ⴷ ⵓⵙⵎⴰⵜⵜⴰⴳ ⴷ ⵓⵙⵉⵏⴰⵏ ⴳ ⵜⵖⵔⵎⵜ ⵏ ⵜⴳⵎⵎⵉ ⵜⵓⵎⵍⵉⵍⵜ/ⴰⵏⴼⴰ   , ⴷ ⵙ ⵓⵎⵙⴰⴷⴰⵖ ⴷ ⵜⵖⵓⵔⵉ ⵏⵏⵙ ⵉⴽⴽⴰ ⵜ ⵉⵏⵏ  ⴰⵔ ⵉⵙⴽⴰⵔ ⴰⵎⵣⴳⵓⵏ, ⴷ ⵓⵍⴰ  ⵉⵍⵎⴷ ⴰⴷ ⵉⴽⴽⴰⵜ ⵢⵉⵎⵉⵙ ⵏ ⵙⵙⴰⴽⵙⵓⴼⵓⵏ. ⴹⴰⵕⵜ ⵏ ⵎⴰⴷ ⵢⵓⵎⵥ ⴰⵙⵍⴽⵉⵏ ⵏ ⵍⴱⴰⴽⴰⵍⵓⵕⵢⴰ, ⵉⵎⵎⵓⴷⴷⴰ ⵖⵔ ⵜⵖⵔⵎⵜ ⵏ ⵕⵕⴱⴰⵟ ⴰⴼⴰⴷ ⴰⴷ ⵉⵖⵔ ⵜⴰⵏⵣⴳⴳⵉⵜ ⵜⴰⴳⵏⵙⴰⵏⵜ, ⴹⴰⵕⵜ ⵏ ⵓⵙⵙⵓⴼⵖ ⵏⵏⵙ ⵉⵙⵡⵓⵔⵉ ⵢⴰⵜ ⵜⵉⵣⵉ ⵜⴰⵅⴰⵜⴰⵔⵜ ⴳ ⵢⵉⴳⵔ ⴰⴷ, ⵎⴰⵛⴰ ⵉⵔⵎⵙ ⵙⵓⵔ ⵎⴰⵙ ⵓⵔ ⵉⴳⵉ ⵉ ⵜⵡⵓⵔⵉ ⵏ ⵓⵙⵉⵔⴰ, ⴷ ⵎⴰⵙ ⴷ ⵉⵇⵇⴰⵏ ⴰⴷ ⵉⴳ ⴰⵏⴰⵥⵓⵕ, ⵉⵖⵜⵙ ⴰⴷ ⵢⵓⵔⵔⵉ ⵙ ⵜⵖⵔⵎⵜ ⵏ ⵜⵍⴰⵍⵉⵜ ⵏⵏⵙ ⵜⵉⴳⵎⵎⵉ ⵜⵓⵎⵍⵉⵍⵜ, ⴷ ⵢⵓⴷⴼ ⵖⵔ ⵓⵙⵉⵏⴰⴳ ⴰⴳⵔⴰⵡⴰⵏ ⵍⵍⵉⴳ ⴷ ⵉⵙⵙⵓⴼⵖ ⴰⵙⴳⴳⵯⴰⵙ ⵏ 1988, ⵉⵍⵎⴷ ⴳⵉⵙ ⵜⵉⵔⵙⴰⵍ ⵏ ⵓⴱⴷⴷⵉ ⵖⴼ ⵜⵎⵙⵓⵍⵜ ⵏ ⵓⵎⵣⴳⵓⵏ ⴷ ⵜⵉⵜⵉⵇⵏⵉⵢⵉⵏ ⵏ ⵓⵙⵎⴷⵢⴰ ⴷ ⵜⵥⵓⵕⵉⵡⵉⵏ ⵏ ⵓⴼⵕⵕⵊ ⵏⵖ ⵏ ⵜⴼⵙⵉⵔⵜ.

 ⵜⴰⵡⴰⴷⴰ ⵏⵏⵙ ⵜⴰⵏⴰⵥⵓⵕⵜ 
ⵜⵉⵣⵡⵉⵔⵉ ⵜⴰⵏⴰⵥⵓⵕⵜ ⵏ ⵃⴰⵙⴰⵏ ⵍⴼⴷⴷ ⵜⵙⵙⵏⵜⵉ ⴳ ⴽⵉⴳⴰⵏ ⵏ ⵉⵙⵓⵔⴰ ⵉⴳⵣⵣⵓⵍⵏ ⵏⵏⴰ ⴳ ⵢⵓⵎⵥ ⴽⵉⴳⴰⵏ ⵏ ⵜⵙⵎⵖⵓⵔⵉⵏ ⴳ ⵍⵎⵖⵔⵉⴱ ⴷ ⴱⵕⵕⴰ ⵏⵏⵙ, ⵉⵍⵎⵎⴰ ⵉⴷⵔⴰ ⴳ ⴽⵔⴰ ⵏ ⵉⴼⵉⵍⵎⵏ ⵏ ⵙⵙⵉⵏⵉⵎⴰ ⵣⵓⵏ ⴷ "ⵢⴰⵔⵉⵜ/ⵎⵔⴰ ⵀⵍⵍⵉ" ⴰⵙⴳⴳⵯⴰⵙ ⵏ 1993, ⴷ ⵓⴼⵉⵍⵎ ⵏ "ⵍⵡⴰⴷ/ⵉⵖⵣⵔ" ⴰⵙⴳⴳⵯⴰⵙ ⵏ 1998. ⵎⴰⵛⴰ ⵜⵉⵣⵡⵉⵔⵉ ⵏⵏⵙ ⵜⴰⴷⵜⵜⴰⵏⵜ ⵜⵙⵙⵏⵜⵉ ⴳ ⵓⵙⴳⴳⵯⴰⵙ ⵏ 1999 ⵙ ⵓⵎⵢⴰⵡⴰⵙ ⵏⵏⵙ ⴰⵎⵣⵡⴰⵔⵓ ⴷ ⵜⴱⴰⴷⵓⵜ ⵜⴰⵎⵣⵡⴰⵔⵓⵜ ⴰⴼⴰⴷ ⴰⴷ ⴼⵙⵔⵏ ⵉⵙⵓⵔⴰ ⵉⴽⵓⵎⵉⴷⵉⵢⵏ ⵉⴳⵣⵣⵓⵍⵏ ⴳ ⵜⵣⵡⵉⵔⵉ ⵏ ⵡⴰⵢⵢⵓⵔ ⵏ ⵕⵎⴹⴰⵏ, ⴷⴷⵓ ⵓⵣⵡⵍ ⵏ "ⵡⵊⵀⵉ ⴼ ⵡⵊⵀⴽ/ⵓⴷⵎ ⵉⵏⵓ ⴳ ⵡⵓⴷⵎ ⵏⵏⴽ". ⴹⴰⵕⵜ ⵏ ⵓⵎⵓⵔⵙ ⵏ ⵓⵙⴷⴷⵉ ⴰⴷ, ⵉⴳ ⵏⵉⵜ ⵃⴰⵙⴰⵏ ⵍⴼⴷⴷ ⵢⴰⵏ ⵢⵉⵜⵔⵉ ⴰⵡⵕⵎⴹⴰⵏ ⵉⵜⵜⵢⴰⵡⵙⵙⴰⵏⵏ ⴱⴰⵀⵔⴰ, ⴷ ⵉⴷⵔⴰ ⴳ ⴽⵉⴳⴰⵏ ⵏ ⵜⵡⵓⵔⵉⵡⵉⵏ ⵜⵉⴽⵓⵎⵉⴷⵉⵢⵉⵏ ⵢⴰⴹⵏ ⵍⵍⵉ ⵉⵎⵓⵔⵙⵏⵉⵏ  ⵣⵓⵏ ⴷ "ⵛⵛⴰⵏⵉⵍⵉ ⵜⵉⴼⵉ" ⴰⵙⴳⴳⵯⴰⵙ ⵏ 2005, ⴷ "ⵍⴼⴷⴷ ⵜⵉⴼⵉ" ⴰⵙⴳⴳⵯⴰⵙ ⵏ 2010.

ⴳ ⵓⵙⴳⴳⵯⴰⵙ ⵏ 2013, ⵉⴼⴼⵖ ⴷ ⵍⴼⴷⴷ ⵙ ⵜⵡⵡⵓⵔⴽⴰ ⵏ "ⴽⴱⴱⵓⵕ" ⵍⵍⵉ ⵉⴳⴰⵏ ⵢⴰⵜ ⵜⵡⵡⵓⵔⴽⴰ ⵍⵍⵉ ⴷⴰⵔⵙ ⴽⵓⵍⵍⵓ ⵉⵎⵓⵔⵙⵏ ⴳ ⵜⵡⵓⵔⵉⵡⵉⵏ ⵏⵏⵙ ⴰⴽⴽⵯ ⵙⴳ ⵎⴰⴷ ⵉⵙⵙⵏⵜⵉ ⵜⴰⵥⵓⵕⵉ, ⴷ ⵜⵡⵡⵓⵔⴽⴰ ⴰⴷ ⵍⵍⵉ ⵉⵙⴽⵔ ⴳ ⵓⵙⴷⴷⵉ ⵏ "ⵍⴽⵓⴱⵍ" ⴰⴽⴷ ⵜⵏⴰⵥⵓⵕⵜ ⴷⵓⵏⵢⴰ ⴱⵓⵟⴰⵥⵓⵟ,  ⵉⵙⴰⵡⵍ ⴳⵉⵙ ⵖⴼ ⴽⵉⴳⴰⵏ ⵏ ⵉⵙⵏⵜⴰⵍ ⵉⵥⵍⵉⵏ ⵙ ⵉⵎⵣⴷⴰⵖⵏ ⵏ ⵔⵔⵉⴼ ⴰⵎⵖⵔⵉⴱⵉ ⴳ ⵢⴰⵏ ⵓⵙⴰⵜⵉ ⴰⴽⵓⵎⵉⴷⵉ ⴰⵎⵙⴹⵚⴰⵢ, ⵍⵍⵉ ⴰⵙ ⴱⴰⵀⵔⴰ ⵉⵎⵓⵔⵙⵏ ⵜⵉⵣⵉ ⴰⵏⵏ ⴳ ⵍⵎⵖⵔⵉⴱ ⴽⵓⵍⵍⵓ ⵜ.ⵜⵉⵡⵡⵓⵔⴽⴰ ⵏⵏⵙ

ⵉⴼⴼⵖ ⴷ ⵜⵉⴽⴽⵍⵜ ⵢⴰⴹⵏ ⵙ ⵜⵡⵡⵓⵔⴽⴰ ⴰⵏⵏ ⵏⵉⵜ ⴳ ⵓⵙⴳⴳⵯⴰⵙ ⵏ 2016 ⴳ ⵓⵙⴷⴷⵉ ⵏ  "ⴽⴱⴱⵓⵕ ⴷ ⵍⵃⴱⵉⴱ", ⵉⵍⵎⵎⴰ ⴳ ⵓⵙⴳⴳⵯⴰⵙ ⵏ 2017 ⵉⴼⴼⵖ ⴷ ⴰⴽⴷ ⵜⵙⵎⴷⴰⵢⵜ ⵏⴰⵕⵊⵉⵙ ⵍⵃⵍⵍⴰⵇ ⴳ ⵓⵙⴷⴷⵉ ⵏ "ⵙⴰⵍⵡⴰ ⴷ ⵣⵣⵓⴱⵉⵔ". ⵍⵍⵉ ⵉⴳⴰⵏ ⵓⴷⵎ ⴰⵏⵖⵎⴰⵙ ⴰⵎⴰⴷⴷⵓⴷ ⵏ ⵜⵎⵙⵙⵓⵔⵜ ⵏ ⵉⵎⵢⴰⵡⴰⴹⵏ ⵏ ⵍⵎⵖⵔⵉⴱ ⵉⵏⵡⵉ.

 ⵉⵙⴷⴷⵉⵜⵏ 

    1999: ⵓⴷⵎ ⵉⵏⵓ ⴳ ⵡⵓⴷⵎ ⵏⵏⴽ ,
   2001: ⵜⴰⴱⴰⴷⵓⵜ ⵙⵉ ⴱⵉ ⵙⵉ,
    2003: ⴽⴰⵏⴰⵍ 36,
    2005: ⵛⵛⴰⵏⵉⵍⵉ ⵜⵉⴼⵉ.
    2007: ⵜⵉⵜ ⵙⵡⵉⵜ.
    2010: ⵍⴼⴷⴷ ⵜⵉⴼⵉ.
    2011 - 2012: ⴱⴰⵢⵏ ⵛⵓ.
    2012: ⴷⴷⵉⵡⴰⵏⴰ.
    2013: ⵍⴽⵓⴱⵍ.
    2014: ⵍⴽⵓⴱⵍ 2.
    2016: ⴽⴱⴱⵓⵕ ⴷ ⵍⵃⴱⵉⴱ.
    2017: ⵙⴰⵍⵡⴰ ⴷ ⵣⵣⵓⴱⵉⵔ.
    2018: ⴽⴱⴱⵓⵕ ⴷ ⵍⵃⴱⵉⴱ 2.
    2020: ⵟⵓⵏⴹⵓⵏⵚ.
    2022: ⵜⵜⵉ ⵔⴰ ⵜⵜⵉ .ⵉⵎⵙⴷⴷⵉⵜⵏ ⵏⵏⵙ

 ⵉⵙⵓⵔⴰ/ⵉⴼⵉⵍⵎⵏ 

    1993: ⵢⴰⵔⵉⵜ/ⵎⵍⴰ ⵀⵍⵍⵉ
    1998: ⵍⵡⴰⴷ/ⵉⵖⵣⵔ
    2000: ⵄⵍⵉ, ⵕⴱⵉⵄⴰ ⴷ ⵡⵢⵢⴰⴹ
    2003: ⵏⴽⴽ, ⵉⵎⵎⴰ ⴷ ⴱⵜⵉⵏⴰ
    2003: ⵕⵃⵎⴰ

 ⵜⵉⵙⵎⵖⵓⵔⵉⵏ 

    2004: ⵜⴰⵙⵎⵖⵓⵔⵜ ⵏ ⵜⵏⵉⵎⵓⵔⵜ ⵏ ⵓⵎⴰⵡⴰⵙ ⴰⵎⵓⴼⴰⵢ ⴳ ⵓⵏⵎⵓⴳⴳⴰⵔ ⵏ ⵢⵉⵙⴽⴰⵏⴷⴰⵔⵉⵢⴰ ⴰⵡⵙⵉⵏⵉⵎⴰ.
    2006: ⵜⴰⵙⵎⵖⵓⵔⵜ ⵏ ⵜⵏⵉⵎⵓⵔⵜ ⵏ ⵓⵎⴰⵡⴰⵙ ⴰⵎⵓⴼⴰⵢ  ⴳ ⵜⵙⵓⵜⵍⵜ ⵜⵉⵙ ⵚⴹⵉⵚⵜ ⵏ ⵓⵏⵎⵓⴳⴳⴰⵔ ⴰⴳⵔⴰⵖⵍⴰⵏ ⵏ ⵓⴼⵉⵍⵎ ⴳ ⵎⵕⵕⴰⴽⵛ.
    2006: ⵜⴰⵙⵎⵖⵓⵔⵜ ⵏ ⵊⴰⵎⵓⵔ ⵉ ⵓⵎⵙⴹⵚⴰⵢ ⴰⵎⵓⴼⴰⵢ ⴳ ⵍⵎⵖⵔⵉⴱ.
    2007: ⵜⴰⵙⵎⵖⵓⵔⵜ ⵏ ⵍⴼⴰⵔⵉⴷ ⵉ ⵓⴼⵕⵕⵊ ⴰⴽⵓⵎⵉⴷⵉ ⴰⵎⵓⴼⴰⵢ ⴳ ⵓⵙⴳⴳⵯⴰⵙ.
    2008: ⵜⴰⵙⵎⵖⵓⵔⵜ ⵏ ⵓⴳⴹⵉⴹ ⵏ ⵡⵓⵔⵖ ⵉ ⵜⵏⵉⵎⵓⵔⵜ ⵜⴰⵎⵣⵡⴰⵔⵓⵜ ⵜⴰⵎⵓⴼⴰⵢⵜ ⵙⴳ ⵓⵏⵎⵓⴳⴳⴰⵔ ⵏ ⵓⴼⵉⵍⵎ ⴰⴼⵕⴰⵏⴽⵓⴼⵓⵏⵉ.

 ⵥⵕ ⵓⴳⴳⴰⵔ 

 ⵙⵙⵉⵏⵉⵎⴰ
 ⵉⵎⵙⴷⴷⵉⵜⵏ

 ⵉⵙⴰⵖⵓⵍⵏ